امریکانین خاریجی ایشلر ناظیری آنتونی بلینکن ناتو-نون باش کاتیبی ینس استولتنبرگ ایله گؤروشوب.
پایتاخت واشینگتن-دا بیر آرایا گلن طرف‌لر ژورنالیست‌لره بیانات‌لار وئریب‌لر.
بلینکن گلن آی ویلنیوس-دا کئچیریله‌جک ناتو ایجلاسی‌نین مهم دؤنوش نقطه‌سی اولاجاغینا ایشاره ائده‌رک پیمانین تاریخی‌نین ان کریتیک دؤورونده نوماییش ائتدیردیگی لیدرلیگینه گؤره ینس استولتنبرگه تشککور ائدیب.
ایجلاس دا متفیق‌لرین ناتو-نون 5-جی ماده‌سینه صادق‌لیک‌لرینی تصدیقله‌یه‌جک‌لرینی ایفاده ائدن آنتونی بلینکن ساوونما  ایمکان‌لاری‌نین دا آرتیریلماسی‌نین گؤزله‌نیلدیگینی بیلدیریب.
آنتونی بلینکن ناتو-نون استراتژی  کونسئپسیاسی چرچیوه‌سینده حاضیرلانان بعضی پلان‌لارین دا فعالیته کئچه‌جگینی، ایجلاس دا اوکراینایا دستک پاکتی‌نین آچیقلانماسی‌نین نظرده توتولدوغونو قئید ائدیب.
ساکیت اقیانوس ایله علاقه‌لرین ده اینکیشاف ائتدیریله‌جگینی وورغولایان آنتونی بلینکن دئییب: "متفیق‌لرین پروبلئم‌لری‌نین حلی اوچون چوخ اهمیت‌لی سورجدن سونرا سوئد-ین ناتویا قوشولماسی‌نین واختی‌نین گلدیگینی دوشونورم" .
